Gobo En oransje fraggel med et optimistisk livssyn og en stor eventyrlyst. Hans oppgave er å utforske alle de forskjellige, og noen ganger farlige, tunnelene i Fraggelberget. Han ble spilt av Jerry Nelson, mens Øystein Wiik hadde den norske stemmen. Vembi Gobos beste venn; er en gulgrønn fraggel som alltid virker forvirret og usikker. Han klarer aldri å bestemme seg for noe som helst, og ender som regel opp med å bare være enig med den han er sammen med i øyeblikket. Han ble spilt av Steve Whitmire, mens Magnus Nielsen hadde den norske stemmen. Moki Er en feminin og filosofisk lilla fraggel som ofte skriver dikt eller maler bilder. Det er hennes jobb å hente reddiker fra Gorgehagen (se nedenunder). Hun ble spilt av Kathryn Mullen. Katja Medbøe hadde den norske stemmen. Vips Mokis beste venn, og «villstyringen» i gjengen. En gul fraggel som prøver seg på det meste, spesielt innen sport. Hun ble spilt av Karen Prell, og Unni Bernhoft hadde den norske stemmen. Bober er Fraggelbergets største pessimist og overtroiske hypokonder. Han er en blågrønn fraggel som livredd for det meste, men særlig for basiller. Hans spesialiteter er klesvask, matlaging og alskens kjerringråd mot sykdommer og ulykke. Han ble spilt av Dave Goelz, mens Anders Hatlo hadde den norske stemmen. Onkel Reisende Mac Onkelen til Gobo, er en eldre fraggel som utforsker «Det Ytre Rom» (i virkeligheten menneskenes verden), og hver episode sender rapporter hjem om alt han opplever der. Han ble spilt av Dave Goelz, med norsk stemme av Rolf Sand.